**סוניק פרונטירס** (באנגלית: ***Sonic Frontiers***) הוא משחק פלטפורמה תלת ממדי שפותח על ידי קבוצת סוניק ויצא ב-8 בנובמבר 2022 לקונסולות הפלייסטיישן 5, פלייסטיישן 4, אקס בוקס סירייס X/S, אקס בוקס וואן, הנינטנדו סוויץ' והמחשב האישי. השחקן שולט בסוניק הקיפוד וזוכה להסתובב בחמישה איים שונים בחיפוש אחר יהלומי הכאוס לאחר שחבריו של סוניק נשאבים לתוך חור תולעת. המשחק הזה משלב את מצבי המשחק המקוריים של סוניק - כמו פלטפורמה, טבעות ועוד בתוך העולם הפתוח הראשון בסדרה. בזמן חקירת העולם הפתוח, השחקן יכול להשלים אתגרים, להילחם ברובוטים עוינים, ולשחק בשלבי *"Cyper Space"* שלוקחים השראה משלבים ממשחקים קודמים.

לאחר היציאה של *Sonic Forces* בשנת 2017, קבוצת סוניק התחילה לחשוב לאיזה כיוון היא רוצה לקחת את המשחק הבא. טאקשי איזוקה, ראש קבוצת סוניק, רצה שהמשחק יהווה השראה למשחקים שיבואו בעתיד, כמו שהמשחק *Sonic Adventure* עשה אי שם בשנת 1998. קבוצת סוניק החליטה ללכת על עולם פתוח, והתמקדה באיך לשלב את יכולותיו של סוניק בעולם מסוג זה. המשחק הוכרז בדצמבר 2021.

*סוניק פרונטירס* שוחרר ב-8 בנובמבר 2022. המשחק קיבל ביקורות מעורבות מצד המבקרים, שכן שיבחו את הגרפיקה, הסיפור, והפסקול, אבל התלוננו על כמה בעיות טכניות כמו השליטה ומערכת הקרב. עם זאת, המשחק קיבל תשבחות רבות מצד מעריצי הסדרה. עד מאי 2023, נמכרו יותר מ-3 וחצי מיליון עותקים.

משחקיות
-------

*סוניק פרונטירס* הוא משחק פלטפורמה ואקשן-הרפתקה תלת־ממדי. בתור סוניק הקיפוד, השחקן זוכה להסתובב בחמישה איים שונים הנקראים *Starfall Islands* (שכוללים מגוון של נופות כמו שדות עם פרחים, יערות, הריסות עתיקת ומדבריות) כדי למצוא את יהלומי הכאוס ולחקור מה הקשר של היהלומים לאיים. לסוניק יש את כל היכולות שלו מהמשחקים הקודמים; הוא רץ במהירות גבוהה, אוסף טבעות, מחליק על מעקים, ותוקף אויבים. בנוסף לאפשרות לדאבל קפיצה, יכולת ה"דרופ דאש" מהמשחק Sonic Mania, ובוסט.

בנוסף, לסוניק יש כמה יכולות חדשות, כמו ריצה על קירות ושימוש ביכולת *Cyloop* כדי ליצור מעגל של אור סביב חפצים וליצור איתם אינטראקציה. ה-*Cyloop* יכול לבצע מספר דברים שונים על ידי יצירת צורות מסוימות. השחקן יכול להתאים אישית את השליטה ולהתאים את דרגת הקושי של המשחק יחד עם המהירות, הפנייה, ההאצה ורגישות ההזזה של סוניק, בין היתר. ככל שהם מתקדמים, השחקנים יכולים גם לשדרג את המהירות, ההתקפה, ההגנה, כמות הטבעות ומד הבוסט של סוניק.

קישורים חיצוניים
----------------

* 

* אתר האינטרנט הרשמי של Sonic Frontiers (באנגלית)

* אתר האינטרנט הרשמי של Sonic Frontiers (ביפנית)

* אתר האינטרנט הרשמי של Sonic Frontiers (באנגלית)

הערות שוליים
------------

1. 1 2  Diaz, Ana, Sonic Frontiers sends the hedgehog on a new 3D adventure, Polygon, ‏9 בדצמבר 2021 (באנגלית)
2. ↑  Diaz, Ana, Sonic Frontiers sends the hedgehog on a new 3D adventure, Polygon, ‏9 בדצמבר 2021
3. ↑  Saltzman, Mitchell, Sonic Frontiers: The First Hands-On Preview, IGN, ‏7 ביוני 2022
4. ↑  Fahey, Mike, Sega Reveals Sonic Frontiers, The First Open-World Sonic Game, Kotaku, ‏9 בדצמבר 2021

| סוניק הקיפוד |
| --- |
| דמויות | סוניק הקיפוד • דוקטור אגמן • טיילס • נאקלס הקיפודן • איימי רוז • שאדו הקיפוד • דמויות נוספות |  |
| משחקי וידאו | סוניק הקיפוד (משחק וידאו, 1991) • סוניק הקיפוד 2‏ • Sonic 3D Blast‏ • Sonic R‏ • Sonic Adventure‏ • Sonic Adventure 2‏ • Sonic Heroes‏ • Sonic X-treme • שאדו הקיפוד • סוניק הקיפוד (משחק וידאו, 2006)‏ • Sonic Unleashed‏ • Sonic & Sega All-Stars Racing‏ • Sonic Generations‏ • Sonic Lost World‏ • Sonic Mania‏ • Sonic Forces‏ • Sonic Frontiers‏ • Sonic Superstars |
| סדרות טלוויזיה | הרפתקאותיו של סוניק הקיפוד • סוניק (ABC) • Sonic Underground (אנ') • סוניק X • סוניק בום • סוניק פריים |
| סרטים | סוניק הקיפוד (1996) (אנ') • סוניק - הסרט • סוניק - הסרט 2 • סוניק - הסרט 3 |
| קומיקס | סוניק הקיפוד (IDW Publishing) • סוניק הקיפוד (ארצ'י קומיקס) • Sonic the Comic |
| אחר | Super Smash Bros. (סדרת משחקים) • Lego Dimensions |